Vincenzo Ciappara, ir-Re tal-Marċi Maltin — minn Ewananael Vlaqgi — Bi Vinċenzo Ciappara twieled il-belt Valletta nhar is-6 ta' Novembru, 1890. Vinċenzo beda l-ħajja mużikali tiegħu b'kumbinazzjoni għax l-għanijiet tiegħu bħala student fil-Liċeo kienu differenti minn dik ta' mużiċist. Is-Sur Karm Ciappara, missier Ċensu kien mużiċist ġewwa t-teatru Irjal u darba rebaħ vjolin. B'hekk is-Sur Karm ħajjar lill-ibnu jitgħallem il-mużika u l-vjolin u Vinċenzo ta' 10 snin beda l-mixja tal-ħajja mużikali tiegħu li kellha twasslu sa I' għola quċċati fil-qasam mużikali. Meta ra li ħobżtu kellha tkun il-mużika flok l-iskola Vinċenzo Ciappara, bil-pariri ta' missieru, beda jieħu t-tagħlim mużikali għand diversi surmastrijiet magħrufa fil-qasam tal-mużika f'dawk iż-żminijiet, fosthom Antonio Nani, Paolino Vassallo, Carlo Diacono u Aurello Doncich. Ta' 14-il sena Vinċenzo beda jdoqq il-vjolin fil-knejjes. Il-magħruf Antonio Nani tant impressjona ruħu bil-kapaċità ta' Vinċenzo bil-vjolin li ma damx ma daħħlu fil-kappella tiegħu. Ta' 17-il sena Vinċenzo Ciappara daħal fl-orkestra tat-Teatru Irjal bħala vjolinista u kien ta' unur kbir għalih li ta' età hekk żgħira kien jagħmel parti mill-orkestra tar-Roval Opera House li dak iż-żmien biex tkun mużiċist ma' din l-orkestra ridt tkun kapaċi fil-mużika. Tant ipprometta fuq il-korda li li ma damx ma intgħażel biex ikun il-vjolin u vjola prim. Fuq rakomandazzjoni ta' l-impreżarju l- Kavallier De Lancellotti, Vinċenzo kien il- professur tal-vjola ġewwa t-teatru Irjal. Bħala professur tal-vjola ġewwa t-teatru — Irjal dam għal 18-il sena u b'kollox il- . konnessjoni tiegħu mar-Roval Opera House damet 32 sena, mill-1907 sa 1939. Vinċenzo baqa' jħabbrek u jistudja. l Għall-ewwel beda l-istudju waħdu u wara kompla fl-istitut ta' Pawlino Vassallo. Fl- armonija u orkestrazzjoni Vinċenzo kien taħt il-ħarsien ta' Mro. Karlu Diacono u żied u tkisser fl-istrumentazzjoni tal-banda taħt il-gwida ta' Mro. Issa Vinċenzo Ciappara tant kiseb esperjenza wera kapaċità kbira li Mro. Diacono Maestro di Kappella tal-Katidral, kien jafdalu s-servizzi sagri fil-katidral biex jiddiriġihom. Minn hawn tista' tgħid li s-surmast Vinċenzo Ciappara beda l-karriera ta' surmast direttur. Mro, Diacono kien is-surmast direttur li ħajru u ħeġġu biex jibda jidderiġi xi baned. Fl-1923 sar direttur tal-Banda Annunzjata ta' Ħal Tarxien, fl-1926 tal-Banda De Rohan, Żebbuġ, Malta u fl-1928 tal-Banda Konti Ruġġieru, Rabat li dam surmast direttur tagħha għal 50 sena sħaħ. Is-surmast Ciappara idderiġa wkoll diversi baned oħra fosthom:- Il- King'Own tal-Belt Valletta, Prince of Wales tal-Birgu, La Vittoria tal-Mellieħa u tnejn minn Għawdex: dawk tal-Belt Victoria, La Stella u Leone. B'kollox is-surmast Vinċenzo Ciappara idderiġa tmien baned:- 6 Maltin u 2 Għawdxin u mhux l-ewwel darba li dderiġa l-banda nazzjonali. Is-surmast Ciappara idderiġa wkoll concerts, operetti, speċjalment dawk tal-Bank Sports Association dawk iż-żminijiet u ballets mill-alljevi tal-Prin- ċipessa Tabone. Dawk iż-żminijiet il-Maestro tal-Kappella tal-Katidral, ir-Rev Patri Albert Borg kellu bżonn li jmur kors ta' 3 snin ġewwa Ruma fuq studju mużikali. B'hekk l-arċisqof ried isib sostitut ta' Patri Albert Borg biex ikun il-Maestro di Cappella sakemm jirritorna lura minn Ruma u l-għażla waqgħet fuq is- surmast Vinċenzo Ciappara. Vinċenzo Ciappara ikkompona numru kbir ta' marċi brijużi, funebri u sinfoniċi kif ukoll għadd kbir ta' diski bil-mużika tiegħu. Ikkompona ukoll innijiet bħal:- 'Ir-Rebbiegħa tal-1565' versi tal-Kav Ġużż Muscat Azzopardi, proprjetà tal-Banda Konti Ruġġieru, 'Lill-Bambina' versi ta' Nikol Biancardi, proprjetà tal-Banda Imperial tal-Mellieħa u ħafna oħrajn. Ikkompona wkoll innijiet popolari fosthom:- 'Madonna' tal-Mġarr ta' Malta, 'Lil San Pawl' tar-Rabat, Malta, 'Lil De Rohan' Banda De Rohan, Żebbuġ, Malta, 'Empire Unitv' Preludju In Re, esegwiti fil-British Institute u Overture 'Livia'. Mill-pinna ta' Vinċenzo ħarġu wkoll salmi, mużika sagra, innijiet, antifoni, quddies u bosta kitbiet mużikali oħra. L-aħħar quddiesa tiegħu żżanżnet fil-knisja ta' San Pawli ir-Rabat, Malta fil-festa taċ-Ċirkolu Mużikali Konti Ruġġieru, fil-katidral nhar il-konverżjoni ta' San Pawl u fil-Kon Katidral ġiet diretta minn Vinċenzo nnifsu. Wafida mill-ġranet li Vinċenzo Ciappara dejjem baqa' jiftakar kienet l- Erbgħa 5 ta' Mejju 1954. Dik il-ġimgħa hawn Malta kien hawn fuq żjara il- M.T. ir-reġina Eliżabetta II. Għall-okkażjoni l-Malta Band Clubs Association organizzat kunċert mill-Banda Nazzjonali. Il-Banda kienet ġiet diretta minn ħames surmastrijiet magħrufa ta' dawk iż-żminijiet. Kull wieħed minn dawn is-surmastrijiet li semmejna kellu jidderiġi parti minn dan il-kunċert. Imma ġara li meta kien imiss Vinċenzo biex jaqbad il- bakketta bdiet niżla xita bil-qliel u kellu jitħassar nofs il-programm. Is-surmast Vinċenzo Ciappara kien imfittex ukoll għat-tagħlim mużikali u minn taħt idejh ħarġu ħafna mużiċisti tajbin u mfittxija bħala solisti. Kien hemm diversi surmastrijiet magħrufa li ħarġu minn taħt idejn is-Surmast Ciappara u wieħed minn dawn is-surmastrijiet mhux ħlief in-neputi ta' l-istess Vinċenzo, Carmelo Pace li ismu kien u jibqa' jissemma għall-ħila mużikali tiegħu. Is-surmast Ciappara tista' tgħid li matul ħajtu qatt ma waqaf xejn fil-ħajja mużikali għax kien mehdi s-sena kollha jgħallem, jikkomponi marċijiet u mużika oħra għall-baned Maltin u Għawdxin, jistrumenta kompożizzjonijiet ta' diversi awturi, jikkunċerta u jidderieġi baned li kienu taħt il-ħarsien tiegħu. Il-Mulej għoġbu sejjaħ lis-surmast Vincenzo Ciappara nhar id-29 ta' Lulju 1978 fl-età venerabbli ta' 88 sena, rikonoxxut minn kulħadd bħala kompożitur kbir u artist mużikali. Surmast li mexxa f'marċi u xogħlijiet oħra mużikali s-sentimenti tal-poplu f'dawn il-gżejjer u fost ħutna l-emigranti. Il-mużika tiegħu hija l-ħoss ta' dan il-poplu u fuq kollox tas-sentimenti l- aktar profondi ta' dan il-poplu devot u reliġjuż fil-knejjes, storbjuż u brijuż fit-toroq. Is-surmast Vincenzo Ciappara m'għadux magħna iżda permezz ta' l-innijiet u l-marċi tiegħu dejjem jibqa' jgħix magħna u nħossu l-preżenza tiegħu, speċjalment fil-festi tagħna. Il-ħila mużikali tiegħu tibqa' il-monument li jgħaddu kemm jgħaddu snin ma jintesa qatt u t-timbru li ttimbra f'qalb id- dilettanti tal-marċ Malti ma jitħassar qatt, dak ta' IR-RE TAL-MARĊI MALTIN.